Christine Stampe var født i Fredericia hvor faren var prest i den franske og tysk-reformerte menigheten. Moren var tysk og faren fra Sveits. Hun mistet foreldrene relativt tidlig og vokste opp hos to brødre i Italia. Her stiftet hun bekjentskap med flere danske kunstnere som var på reise. Hun møtte også baron Henrik Stampe som hun giftet seg med i 1820 og returnerte da til Danmark. Det skulle vise seg at baronen hadde en psykisk lidelse som gjorde ham ute av stand til å ta seg av driften av Nysø, slik at baronesse Christine måtte stå for den.